ུལ་དཀྲིགས་པའི་རྒྱུན། །ཡེ་ཤེས་ནམ་མཁའི་ཁམས་ཀྱི་
ཕ་མཐར་ཀླས་པའི་གཟིགས་པ་རྒྱ་ཆེན་བཅུད་དུ་འཁྱིལ་བའི་རྒྱ་མཚོ་ཡི། །སྙིང་པོར་མངོན་
བལྟམས་དོན་ཀུན་གྲུབ་པ་ཐུབ་མཆོག་ཡོངས་ཀྱི་གཙོ་བོ་ཉིན་མོར་བྱེད་པའི་དབང་ཕྱུག་དེ། །
གཞི་དང་སྙིང་པོ་མེ་ཏོག་གིས་བརྒྱན་ཞིང་ཁམས་རྒྱ་མཚོར་ནུབ་མེད་རྟག་ཏུ་འཆར་བ་རྒྱལ་
གྱུར་ཅིག །༡ གང་གི་ཐུགས་རྗེ་ཆེན་པོའི་འོད་སྣང་ཆོས་ཀྱི་འཁོར་ལོའི་ཟེར་ཕྲེང་ཚོགས། །
མཐོ་བར་དམན་པའི་གདུལ་བྱ་ས་འཛིན་བཀོད་པར་རིམ་བཞིན་ལྷུང་བ་ཡིས། །ཆོས་དང་ཆོས་
ཕྱེད་གང་ཟག་བདག་ཏུ་ལྟ་བའི་རྨོངས་པའི་མུན་སྟུག་ཀུན། །རྨེག་མེད་བཅིལ་ཞིང་རིག་པའི་
སྣང་བ་རབ་འབྱམས་སྦྱིན་པ་སྐྱབས་ཀྱི་མཆོག །༢ ཆོས་འོད་དམ་པས་བློ་ཡི་འདབ་བརྒྱ་
ཡོངས་གྲོལ་བས། །དེ་ཁོ་ན་ཉིད་ཇི་བཞིན་རྟོགས་པའི་ཟེའུ་འབྲུ་དངར། །རང་དང་གཞན་ལ་
ཕན་པ་ཆེན་པོའི་བསུང་སྤྲོ་བ། །ཡོན་ཏན་གཏེར་གྱུར་དགེ་འདུན་ཚོགས་ཀྱིས་སྐྱོང་བར་
མཛོད། །༣ གང་ཞིག་བགྲང་ཡས་བསྐལ་པའི་སྔོན། །བླ་མེད་བདུད་རྩི་བརྙེས་གྱུར་ཀྱང་། །
མཐའ་མེད་འཁོར་བའི་ཆུ་གཏེར་ལས། །འགྲོ་བ་སྒྲོལ་ཕྱིར་ཕྲིན་ལས་ཀྱི། །༤ འཇུག་པ་མི་ཟད་
འཁོར་ལོའི་ཚུལ། །ནམ་ཡང་བརྟུལ་བ་སྲིད་མིན་པས། །སླར་ཡང་གྲངས་མེད་བསྐལ་མང་གི །
ལམ་རྣམས་མི་མཉམ་བརྩོན་འགྲུས་ཀྱིས། །༥ བཟླུམས་ཏེ་ཐར་མཆོག་བརྙེས་པའི་ཚུལ། །
མངོན་དུ་བསྟན་པ་བདག་ཅག་གི །སྟོན་པ་ཆེ་དེས་གང་བསྟན་པའི། །གསུང་རབ་རིན་ཆེན་
གཞལ་དུ་མེད། །༦ དེ་ཕྱིར་ལེགས་བྲིས་གདེངས་ཅན་ཚོགས། །སྦྱིན་སྐྱེས་མི་ཅི་གནོད་སྦྱིན་
སོགས། །འགྲོ་བློ་ཐ་དད་རྗེས་འགྲོ་བའི། །ལུང་རྣམས་སུ་ཡིས་བསྡུ་བར་ནུས། །༧ དེ་ལྟ་མོད་ཀྱི་
འཛམ་གླིང་གི །བྱང་ཤར་ཆར་བརྟེན་གངས་ཅན་ནམ། །བོད་ཅེས་བྱ་བའི་ཡུལ་ལྗོངས་འདིར།
རྣམ་དག་གསུང་རབ་ཇི་སྙེད་ཅིག །༨ འཇིག་རྟེན་མིག་གྱུར་ཅང་ཤེས་དབང་། །དུ་མས་
ཚོགས་གཉིས་འཁོར་ལོ་ཡིས། །རབ་བགྲོད་སྐལ་བཟང་ཤིང་རྟ་རུ། །དྲངས་པའི་ཕུང་པོ་དེ་ཙམ་
265

ཀརྨ་པ་བྱང་ཆུབ་རྡོ་རྗེའི་ཆོས་སྐུ་མཆོད་རྟེན།
ཞིག །༩ བདེ་སྐྱིད་ཡན་ལག་བརྒྱད་ལྡན་ཞིང་། །གཙུག་ལག་ལུགས་བརྒྱའི་འབྱོར་པ་ནི། །མ་
ཚང་མེད་པའི་ཉལ་འགྲོའི་རྒྱུན། །འཁྱིལ་བའི་རྒྱལ་ཁབ་ལྷ་ཡི་རྫིང༌། །༡༠ གཅིག་ཏུ་མཛེས་
བྱེད་ཡོན་ཏན་གྱི། །འདབ་བརྒྱ་རྣམ་གྲོལ་བཙུན་མོ་མཆོག །བསོད་ནམས་བྱེ་བའི་དཔལ་ལྡན་
པ། །པུཎྜ་རཱི་ཀཱའི་རྒྱལ་མོ་ཡིས། །༡༡ སྲིད་པའི་དཔལ་འབྱོར་གཡོ་བའི་ལྕགས། །བྱང་ཆུབ་
སེམས་ཀྱི་རོ་བཅུད་ཀྱིས། །ཐར་མཆོག་བདེ་ཆེན་རྟག་པའི་ཁམས། །ཛམ་བཱུ་ནཱ་དའི་རང་
བཞིན་དུ། །༡༢ བསྒྲུབ་ཕྱིར་ལེགས་པར་སྦྱངས་གྱུར་པའི། །གསེར་མཆོག་ཁོ་ནའི་ཞུན་མ་ཡིས།
མཐོན་ཀ་ཆེན་པོར་ཅོ་འདྲི་བའི། །གཞི་ལ་ཡི་གེའི་ཕྲེང་བར་སྤེལ། །༡༣ དེ་ལྟར་རྒྱལ་པོའི་
འབྱོར་པ་མངོན་པར་མཐོ་བའི་དཔལ་ཉིད་ལས། །ལེགས་པར་ཐོན་པ་གསུང་རབ་གླེགས་བམ་
ནོར་བུའི་ཕྲེང་བ་གང་། །བསམ་དང་སྦྱོར་བ་རྣམ་པར་དག་པས་ཡང་ཡང་འདུ་བྱས་པའི། །མ་
སྨད་དགེ་བའི་རྩ་བ་ཀུནྡ་ཟླ་བ་ལྟར་དཀར་བ། །༡༤ འདིས་མཚོན་བདག་གཞན་དུས་གསུམ་
ལེགས་བྱས་མཆིས་སོ་འཚལ་བ་ཀུན། །གཅིག་ཏུ་བསྡུས་ཤིང་བཟླུམས་ཏེ་བསོད་ནམས་འོ་
མཚོ་གཏིང་མཐའ་མེད། །ལྷག་བསམ་རླབས་ཕྲེང་དཀར་པོ་གྱེན་དུ་འཕྱུར་བའི་མཆོད་ཡོན་
འདི། །རབ་འབྱམས་རྒྱལ་བའི་ཚོགས་ཀྱིས་བཞེས་ནས་བདག་གི་སྨོན་ལམ་འགྲུབ་པར་
མཛོད། །༡༥ རྨོངས་དད་ཐ་པའི་སེམས་ཀྱིས་མ་བཀག་ལེགས་བྱས་ཆུ་ཀླུང་གྲངས་མེད་འདིས།
མཐའ་དག་འགྲོ་བའི་ཉོན་མོངས་གདུང་བ་སེལ་ཞིང་སིམ་པ་སྐྱེད་པ་དང་། །རྒྱུན་མི་འཆད་
པར་གཏན་བདེའི་ཡོན་ཏན་ཀུན་གྱི་འདོད་འཇོར་སྤེལ་བཞིན་དུ། །ངེས་པར་ལེགས་པ་ཐར་
མཆོག་སྐུ་བཞིའི་རྒྱ་མཚོ་ཆེན་པོར་འཇུག་གྱུར་ཅིག །༡༦ དེ་ཡི་མཐུ་ལས་སྲིད་པ་འདིར་ཡང་
དགེ་ལེགས་ཀུན་གྱི་འབྱུང་གནས་གཅིག །ཉི་མའི་གཉེན་གྱི་རིང་ལུགས་དྲི་མེད་ལུང་དང་
རྟོགས་པའི་བདག་ཉིད་ཀྱི། །དམ་ཆོས་རིན་ཆེན་སྐལ་བཟང་རྣམས་ཀྱི་ངག་དང་ཡིད་ལ་རྟག་
ཤར་བས། །རྒྱལ་བསྟན་དམ་པའི་རྫོགས་ལྡན་དུས་གང་ཉམས་པ་མེད་པར་འཕེལ་གྱུར་ཅིག །
༡༧ བསྟན་པའི་རྩ་ལག་རྒྱལ་བ་ཉིད་ཀྱིས་རྒྱལ་པའི་མྱུ་གུར་རབ་བསྟན་པ། །འཁོར་བའི་ཚང་
ཚིང་བརྒལ་དཀའ་དག་ཏུ་ཕྱིར་མི་ལྡོག་པའི་གོ་ཆའི་མཐུས། །ནམ་ཡང་མི་ནུབ་བདེ་བར་རྒྱུ་
བའི་ཕན་དང་བདེ་མཛད་བཤེས་གཉེན་རྣམས། །ཡུན་རིང་ཉིད་དུ་འཚོ་ཞིང་གཞེས་ནས་
266

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།ིིཉཐོར་བུའི་སྐོར།
འགྲོ་བ་ཡང་དག་སྒྲོལ་མཛད་ཤོག །༡༨ ལུང་གི་དམ་ཆོས་གསལ་བྱེད་སྒྲོན་མ་དོན་བཞིན་
འཆད་པའི་རོ་འཛིན་གྱིས། །ཀུན་ཏུ་སྤར་བས་རྨོངས་པའི་མུན་འཕྲོག་རྟོགས་པའི་དམ་ཆོས་
ཡིད་བཞིན་ནོར།
འདུན་ཚོགས། །འདུས་པ་མཐུན་ཞིང་དགེ་བ་གོང་འཕེལ་ཆོས་ཚུལ་ཉམས་མེད་སྐྱོང་གྱུར་
ཅིག །༡༩ མོས་པ་མཐའ་དག་ཀུན་ཏུ་འཇུག་པའི་ཐུར་མ་བརྒྱ་ལྡན་རྒྱལ་བསྟན་གྱི། །གདུགས་
དཀར་རྒྱ་ཆེན་སྲིད་རྩེར་འདེགས་པའི་བགོ་སྐལ་བཙན་པོའི་ཤེ་མོང་གིས། །20 གསང་བའི་
བདག་པོས་ལན་བརྒྱར་དབང་བསྐུར་གངས་ཅན་ས་ཡི་དཀྱིལ་འཁོར་ཆེ། །བདེ་བར་སྐྱོང་
བའི་མཐུ་སྟོབས་རབ་གྲུབ་བདག་ཉིད་འགྱུར་མེད་རྣམ་པར་རྒྱལ། །20 དར་ལ་བབས་པའི་
ཡོན་ཏན་རབ་རྒྱས་ཚེ་དབང་རབ་བརྟན་བང་མཛོད་ཅན། །གང་གིས་དགེ་བའི་ཕུང་པོ་ཉེར་
བསྐྲུན་བསོད་ནམས་རྒྱལ་མཚན་མངོན་མཐོ་བ། །དེ་ལ་སོགས་ཏེ་སླས་ཀྱི་འཁོར་བཅས་རྒྱལ་
སྲིད་ཡན་ལག་ཡོངས་རྫོགས་པ། །བརྟན་ཅིང་མི་ནུབ་སྲིད་པའི་ཁོངས་འདིར་གྲགས་པ་ཡུན་
རིང་འབར་གྱུར་ཅིག །༢༡ གང་གི་སྐུ་ནི་འཆི་མེད་མགོན་པོ་ཚེ་མཐའ་ཡས་པའི་བདུད་རྩི་
ཡིས། །རྟག་ཏུ་གསོས་པས་བསྐལ་པ་མང་པོར་མི་འཇིགས་སེང་གེའི་ཁྲི་ཆེན་པོར། །རྟག་
བརྟན་དམ་པ་གཡུང་དྲུང་ངོ་བོར་འཚོ་བའི་དཔལ་ནི་གཡོ་མེད་ཅིང་། །སྐྱེ་དགུ་རྣམས་ལ་
མཉེན་གཤིན་སེམས་ཀྱིས་ཕན་བདེའི་དྲིན་མཆོག་སྦྱིན་གྱུར་ཅིག །༢༢ གང་གི་ངག་ནི་རྒྱལ་
བ་རྣམས་ཀྱི་རྡོ་རྗེའི་ཚིག་ཏུ་རབ་གྲུབ་པས། །འཁོར་ཡུག་བར་དུ་བཀའ་ལུང་བཙན་པོའི་སྤྲིང་
ཡིག་ཐོགས་པ་མེད་རྒྱུ་ཞིང་། །ཆེར་རློམས་རྣམས་ཀྱི་གཙུག་གི་མེ་ཏོག་ཁེངས་པའི་རང་དབང་
རབ་བཏང་སྟེ། །མངོན་པར་དུད་པས་ཕྱི་མཐའི་བར་དུ་བཀུར་བསྟི་རིམ་གྲོས་དྲེལ་གྱུར་ཅིག །
༢༣ གང་གི་ཡིད་ནི་རབ་འབྱམས་ཤེས་བྱའི་དཀྱིལ་འཁོར་མཐའ་དག་ཡོངས་རྫོགས་པའི། །ངོ་
མཚར་གཟུགས་ཀྱི་སྣང་བ་འགོག་མིན་རབ་དངས་ནོར་བུའི་མེ་ལོང་ལྟར། །གདོད་ནས་གྲུབ་
པའི་སྲིད་དང་ཞི་བའི་དགེ་མཚན་སྣང་བརྙན་བྱེ་བ་བརྒྱ། །ནམ་ཡང་མི་འགྲིབ་རྟག་ཏུ་ཤར་
བའི་བཀྲ་ཤིས་མཆོག་གིས་ཁྱབ་གྱུར་ཅིག །༢༤ ཡོན་ཏན་དྲི་མེད་གྲགས་དཀར་ལམ་གསུམ་
འགྲོ །སྙིགས་མའི་རྒུད་པ་དུག་ཅན་བུ་རྣམས་ཀྱི། །དྲི་མ་ཡང་དག་སེལ་ལ་མི་ཞུམ་བཞིན། །ས་
།འབད་པས་སྒྲུབ་པའི་རྒྱལ་མཚན་རྩེར་མཆོད་འཁོར་ལོ་གཉིས་བརྩོན་དགེ་
267

ཀརྨ་པ་བྱང་ཆུབ་རྡོ་རྗེའི་ཆོས་སྐུ་མཆོད་རྟེན།
གསུམ་གདུང་བ་གཞིལ་བའི་དཔལ་གྱུར་ཅིག །༢༥ དཀར་པོའི་ལས་ཤུགས་ཤིན་ཏུ་བདོ་བའི་
གཟིས། །ཕན་བདེའི་དགྲར་གྱུར་མི་མཐུན་འབྱུང་བྱའི་ཚོགས། །མུན་པར་ལྡོང་བའི་བརྟུལ་
ཞུགས་ལ་བཀོད་ནས། །ཕྱོགས་ལས་རྣམ་པར་རྒྱལ་བ་ཉིད་གྱུར་ཅིག །༢༦ འབངས་རྣམས་
ཕན་པར་བསྐྱངས་པའི་དཔག་བསམ་གྱི། །གྲིབ་མ་སྣུམ་པོར་རྟག་ཏུ་ངལ་འཚོ་ཞིང་། །བདེ་
སྐྱིད་འདོད་དགུའི་འབྲས་བུའི་ལོངས་སྤྱོད་ཀྱི། །འབྱོར་པ་མ་ཚང་མེད་པས་དགེ་གྱུར་ཅིག
༢༧ གང་ཞིག་ནག་པོའི་རྩ་ལག་སྐྱེ་དགུ་ཡི། །བདེ་སྐྱིད་འཕྲོག་པའི་ཆོམ་རྐུན་མི་སྲུན་པ། །ཆེ་
ཞིང་བཟང་པོར་བརྫུ་བའི་གཡོན་ཅན་རྣམས། །མིང་གི་ལྷག་མའི་གནས་ཀྱང་སྟོངས་གྱུར་ཅིག
༣༨ འཇིག་རྟེན་སྤྱི་དང་ཁྱད་པར་ཛམ་བཱུའི་གླིང་། །དེ་ལས་ཀྱང་ནི་གངས་ཅན་བོད་ཡུལ་
འདིར། །རྫོགས་ལྡན་བདེ་སྐྱིད་དམ་པའི་དགའ་སྟོན་གྱི། །བ་དན་ལྷབ་ལྷུབ་སྲིད་རྩེར་གཡོ་
གྱུར་ཅིག །༢༩ ཨ་ག་རུ་ཡི་དོག་པ་ལྟར་སྔོ་བའི། །ཆར་སྤྲིན་གདེངས་ཅན་མཛེས་མས་ལེགས་
དྲེས་ཏེ། །དུས་དང་དུས་སུ་བདུད་རྩིའི་ཆར་ཕབ་པས། །ནོར་འཛིན་བུ་མོའི་མཛེས་པ་ངོམ་
གྱུར་ཅིག །༣༠ རོ་བཅུད་སྣ་ཚོགས་བདའ་བའི་འབྲས་བུ་དང༌། །འབྲུ་དང་རྩ་བ་མཐའ་དག་
གེགས་མེད་པར། །འདོད་པའི་དཔལ་དུ་མངོན་པར་སྨིན་པ་ཡིས། །མི་རྣམས་བསམ་པ་ཡིད་
བཞིན་རྫོགས་གྱུར་ཅིག །༣༡ དུག་གསུམ་ས་བོན་གྱིས་བསྐྱེད་འབྱུང་བའི་ཚོགས། །འཕེལ་
ཟད་འཁྲུགས་པའི་རྣམ་འགྱུར་ནད་ཀྱི་ཤིང་། །སྡུག་བསྔལ་རྣམ་འགྱུར་དུ་མའི་ཡལ་འདབ་
ཅན། །མི་སྐྱེའི་ཆོས་ཅན་ཉིད་དུ་དེངས་གྱུར་ཅིག །༣༢ བཀྲེས་སྐོམ་མུ་གེ་ཞེས་བྱའི་མིང་ཙམ་
ཡང་། །ཐོས་པའི་ལམ་དུ་ནམ་ཡང་མི་གནས་ཤིང་། །ཁམ་གྱི་ཟས་དང་ཆོས་ཀྱི་འཚོ་བ་ཡིས། །
ཕོངས་པ་མེད་པར་རྟག་ཏུ་འབྱོར་གྱུར་ཅིག །༣༣ མི་མཐུན་ཚོར་དང་འདུ་ཤེས་ལ་བརྟེན་ནས།
ཕན་ཚུན་འཁྲུགས་ཤིང་མཚོན་གྱིས་འདེབས་བྱེད་པ། །མི་བཟད་འཇིགས་ཆེན་གཡུལ་གྱི་
ལས་རྣམས་ཀྱང་། །འདི་ན་ཀུན་ཏུ་གནས་པར་མ་གྱུར་ཅིག །༣༤ མདོར་ན་སྙིང་རྗེའི་གཞན་
དབང་གིས་དྲངས་ཤིང་། །ཐབས་ཤེས་འཁོར་ལོའི་ཚོགས་ཀྱི་བགྲོད་པ་ཅན། །ཕན་བཞེད་ཤིང་
རྟ་དོན་མང་དོན་མཆོག་གི །རིན་ཆེན་ཚོགས་ཀྱིས་ཕྱུར་བུར་གང་གྱུར་ཅིག །༣༥ དུས་གསུམ་
དྲེལ་བའི་མ་རྒན་མགོན་མེད་རྣམས། །འཁོར་བའི་རྒྱ་མཚོ་གཏིང་མཐའ་མེད་པ་ལས། །དམ་
268

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།『ཉ ཐོར་བུའི་སྐོར།
ནས།
ཆོས་རིན་ཆེན་གྲུ་གཟིངས་ཀྱིས་དྲངས་ཏེ། །ཐར་མཆོག་བདེ་ཆེན་གནས་སུ་འཇོག་གྱུར་ཅིག
༣༦ ཐེག་པ་སྣ་ཚོགས་ཚུལ་པའི་ཐབས་ཆེན་པོས། །མཐའ་དག་ཐེག་པ་ཆེན་པོར་རབ་དྲངས་
།མཐར་ཐུག་ཐེག་པ་གཅིག་གིས་ལམ་བགྲོད་དེ། །ཡོངས་གྲུབ་འཆི་མེད་རྟག་པའི་སྐུ་ཐོབ་
ཤོག །༣༧ དག་པ་གཉིས་ལྡན་ཆོས་སྐུའི་དཀྱིལ་འཁོར་ལ། །རྣམ་པ་ཀུན་ལྡན་གཟུགས་སྐུའི་
འབྱོར་པ་རྫོགས། །ཕྲིན་ལས་ཁྱབ་དང་རྟག་པའི་བདག་ཉིད་ཀྱིས། །འཁོར་བ་སྲིད་དུ་འགྲོ་བ་
སྒྲོལ་གྱུར་ཅིག །༣༨ རྒྱ་ཆེན་སྤྱོད་མངའ་ཀུན་ཏུ་བཟང་པོ་དང་། །ཡེ་ཤེས་གཏེར་གྱུར་འཇམ་
དཔལ་དཔའ་བོ་དང་། །ཐུགས་རྗེའི་བདག་ཉིད་སྤྱན་རས་གཟིགས་དབང་སོགས། །དཔལ་ཆེན་
རྒྱལ་བའི་མྱུ་གུ་དེ་རྣམས་ཀྱིས། །༣༩ བླ་མེད་བྱང་ཆུབ་ཕྱིར་དུ་ཐུགས་བསྐྱེད་ཅིང་། །མཐའ་
ཀླས་འགྲོ་ཁམས་རྒྱ་མཚོ་ཡོངས་བཟུང་བའི། །ཀུན་ཏུ་ཕན་མཛད་སྨོན་ལམ་རྒྱ་མཚོ་རྣམས། །
མཁའ་ཁྱབ་བར་དུ་རྣམ་པར་སྤེལ་བ་བཞིན། །༤༠ བདག་གི་སྨོན་ལམ་ཚོགས་ཀྱང་དེ་འདྲ་
བར། །མཚན་མར་དམིགས་པའི་ར་རི་རྣམ་དག་ཅིང་། །ལྷུན་གྲུབ་བསམ་ཀུན་ཡོངས་སུ་
རྫོགས་འགྱུར་པའི། །འབྲས་བུའི་དགའ་སྟོན་མྱུར་དུ་ཐོབ་གྱུར་ཅིག །༤༡ ཀུན་རྨོངས་མུན་པ་
གཏན་བཅོམ་མ་ལུས་ཤེས་བྱའི་ཆོས་དང་ཆོས་ཉིད་ཇི་བཞིན་རབ་གཟིགས་སངས་རྒྱས་དང་།
དེ་ཡི་ཡེ་ཤེས་ཡུལ་དང་ཡུལ་ཅན་གདོད་ནས་ཟུང་འཇུག་ཆོས་ཤེས་བྱ་དང་དེ་ཉིད་སུས་རྟོགས་
པ། །འཕགས་ཚོགས་རྣམས་ཀྱི་བདེན་པ་དམ་པ་བདེན་པའི་མཆོག་སྟེ་བདེན་སྨྲ་གཞན་གྱིས་
བསྐྲུན་པར་མི་ནུས་པའི། །བདེན་པ་དེ་ཡིས་ལྷག་བསམ་དག་པའི་སྨོན་ལམ་འདི་དག་གེགས་
མེད་ཉིད་དུ་མྱུར་དུ་འགྲུབ་གྱུར་ཅིག །༤༢ རྒྱལ་རྣམས་ཀྱིས་ཀྱང་ཡོན་ཏན་རིན་ཆེན་རབ་ཏུ་
ལྕི་བར་ཡང་ཡང་བསྔགས་པ་དཔལ་ལྡན་བླ་མ་དང་། །གྲུབ་གཉིས་ནོར་བུའི་བང་མཛོད་ལྷུག་
པར་དབྱེ་བས་ཡིད་ཀྱི་ཤིང་རྟ་རྒྱས་པར་འགེངས་མཛད་ཡི་དམ་ལྷ། །ལོག་པར་འདྲེན་བྱེད་
བདུད་དང་བདུད་ཀྱི་རིས་རྣམས་དུས་མཐའི་ཞུགས་ཀྱིས་ཚངས་ཞིང་བཞིན་དུ་འཇོམས་བྱེད་
པ། །རྡོ་རྗེ་སྲུང་མའི་ཚོགས་བཅས་རྩ་བ་གསུམ་གྱི་བདེན་པས་བསམ་ཀུན་ཡིད་བཞིན་འདོད་
པ་འཇོ་གྱུར་ཅིག །༤༣ ཅེས་ལྷ་ལྕམ་བསོད་ནམས་རྒྱལ་མོས་ཟང་ཟིང་གི་ནོར་ལ་སྙིང་པོ་
བླངས་ཏེ་འཕྲལ་དང་ཡུན་གྱི་ཕན་བདེ་རྒྱ་ཆེན་པོ་སྤེལ་བའི་ཕྱིར་རྒྱལ་བའི་གསུང་རབ་དྲི་མ་
269

ཀརྨ་པ་བྱང་ཆུབ་རྡོ་རྗེའི་ཆོས་སྐུ་མཆོད་རྟེན།
མེད་པ་གངས་ཅན་གྱི་བརྡས་དྲངས་པ་ཇི་སྙེད་པ་དག་རིན་ཆེན་སུ་བརྞྞ་འབའ་ཞིག་ལས་
ལེགས་པར་བཞེངས་པའི་ཚེ་ལྷ་ལྕམ་རང་ཉིད་ཀྱི་བཞེད་པ་བཞིན་དུ་དགེ་བའི་རྩ་བ་རྒྱ་ཆེ་
ཞིང་དཔང་མཐོ་བ་དེ་ཉིད་བར་མ་དོར་ཆུད་མི་ཟ་བའི་ཕྱིར། འཁོར་གསུམ་དུ་རྣམ་པར་མི་
རྟོག་པ་དང་རྗེས་སུ་མཐུན་པའི་ཤེས་རབ་ཀྱིས་བླ་ན་མེད་པའི་བྱང་ཆུབ་ཏུ་ཡོངས་སུ་བསྔོ་
ཞིང་བདག་གཞན་ཐམས་ཅད་འདི་དང་གཏན་དུ་བདེ་བའི་སྨོན་ལམ་འདེབས་པའི་ཚིགས་
སུ་བཅད་པ་ཡོན་ཏན་རྒྱ་མཚོའི་གྲངས་ལྡན་འདི་ནི། ས་སྐྱོང་ཆིང་ཝཾ་དཱ་ལས་བཱ་ཐུར་འཇིགས་
བྲལ་མི་མཆོག་དབང་པོའི་སྡེའི་བཀས་བསྐུལ་བ་ལྟར་ཕྱོགས་ཐམས་ཅད་ལས་རྣམ་པར་རྒྱལ་
བའི་ཕོ་བྲང་ཆེན་པོ་དགའ་ལྡན་ཁང་གསར་དུ་རབ་བྱུང་བཅུ་གསུམ་པའི་དཀར་པོའི་ལོ་སྣྲོན་
57
གྱི་ཟླ་བའི་དཀར་ཕྱོགས་རྒྱལ་བ་གཉིས་པའི་ཚེས་ལ་སྦྱར་བ་དགེ་ལེགས་སུ་གྱུར་ཅིག །ཤུབྷཾ་
ཛ་ཡནྟུ། །